મુલુંડના શ્રી શ્રી રવિશંકર વિદ્યામંદિરમાં આર્ટ ઑૅફ લિવિંગ શીખવતાં હરીશ પટેલ કહે છે, ‘નવરાત્રિ એ આત્માની ભીતર જવાનું પર્વ છે. આ દિવસોમાં પૂજા, યજ્ઞ, સાધના, તપ દ્વારા તન-મનમાંથી તમસનો નાશ કરી સત્ય તરફ ગતિ કરવાની છે. આ નવો પ્રયોગ નથી, હિન્દુ સંસ્કૃતિની પ્રાચીન શૈલી જ છે અને અમે એ અનુસાર નવરાત્રિના ચોથા, પાંચમા અને છઠ્ઠા દિવસે અલગ-અલગ યજ્ઞો કરીએ છીએ. જોકે સ્ટુડન્ટ્સે એમાં આવવું કમ્પલ્સરી નથી, જેમને રસ હોય તેઓ આવી શકે. આમ તો આ વિધાનો દ્વારા સ્ટુડન્ટ્સને આપણી સંસ્કૃતિનો જ પરિચય આપવામાં આવે છે અને એ જ પરિપ્રેક્ષ્યમાં અમે અમારી સ્કૂલમાં એક દિવસ રાસ-ગરબાનું આયોજન પણ કર્યું હતું.’